**ΔΙΑΛΥΜΑΤΑ**

**Α)** Να αναφέρετε τις εκφράσεις περιεκτικότητας των διαλυμάτων που γνωρίζετε.

**Β)** Να ορίσετε τη διαλυτότητα. Πως επηρεάζει η αύξηση της θερμοκρασίας τη διαλυτότητα, 1) των στερεών και 2) των αερίων;

**Γ)** Ποιος είναι ο διαλύτης στο αλατόνερο; Ποιος είναι ο διαλύτης σε άρωμα 80ο (περιέχει οινόπνευμα και νερό);

**ΑΣΚΗΣΕΙΣ**

1. α. Πόσα g διαλυμένης ουσίας περιέχονται σε 400 mL διαλύματος ΚΟΗ 5% w/v ; β. Αν στο παραπάνω διάλυμα προσθέσουμε 600 mL νερού, να υπολογίσετε την %w/v περιεκτικότητα του νέου διαλύματος. . (**Απ.** α. 20 g, β. 2%w/v)
2. Αναμιγνύονται 20 g ζάχαρης με 180 g νερό. Να βρείτε την %w/w περιεκτικότητα του διαλύματος. (**Απ.** 10%w/w)
3. Πόσα mL οινοπνεύματος ήπιε κάποιος, που κατανάλωσε τέσσερα ποτήρια κρασιού 12ο ( 1ο = 1 %v/v); Το κάθε ποτήρι περιέχει 100 mL κρασιού. (**Απ.** 48 mL)
4. Να υπολογίσετε την %w/v περιεκτικότητα διαλύματος NaCl που προέκυψε από την ανάμιξη 100mL διαλύματος NaCl 6%w/v, με 200 mL άλλου διαλύματος NaCl 3% w/v. ( **Απ**. 4%w/v)